জিইসি মোড়
জিইসি মোড়, চট্টগ্রামের খুলশী থানার অর্ন্তগত প্রধান বাণিজ্যিক এলাকা যা শহরের প্রায় মধ্যে অবস্থিত। এর উত্তরে নগরীরর ২নং গেইট, দক্ষিণে ওয়াসা মোড়, পশ্চিমে খুলশী, এবং পূর্বে মেহেদীবাগ এলাকা পর্যন্ত বিস্তৃত। শহরের বহু ব্যবসা প্রতিষ্ঠানের প্রধান এবং বাণিজ্যিক কার্যালয় এখানে অবস্থিত। জেনারেল ইলেকট্রিক কোম্পানি থেকে জিইসি মোড় নামকরণ হয়েছে। এখানে অধ্যাপক মোহাম্মদ খালেদ চত্বর নামে একটি চত্বর রয়েছে। নগরীর মুরাদপুর ফ্লাইওভার জিইসি মোড় হয়ে মুরাদপুরের দিকে শেষ হয়েছে।